《雨》
宋代·方一夔

吾闻阴阳书，夏忌甲子雨。蚕死麦复苦，果谐老农语。

人生无贤麦，扰扰同一宇。衣食固其端，安可过取数。

哀哉元相国，胡椒满仓庾。区区口体计，所费能几许。

晴曦禦朝寒，野菜供晚茹。君看此辈人，政自有佳处。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。